**Zmluva o spolupráci**

*uzatvorená v zmysle § 51 Občianskeho zákonníka v nižšie uvedený deň medzi zmluvnými stranami*

**EMG Care s.r.o.**sídlo: Pokroku 336/26, 049 21 Betliar  
IČO: 452 791 52  
v mene ktorého koná: Ing. Juraj Oravec, konateľ  
(ďalej len „**Spoločnosť**“)

a

meno a priezvisko:  ………………………………………….  
trvale bytom: ………………………………………….  
dátum narodenia:  ………………………………………….  
rodné číslo:  ………………………………………….  
telefónny kontakt (povinný údaj) ………………………………………….  
e-mailový kontakt:  ………………………………………….  
(ďalej len „**Klient**“)

ktoré prehlasujú, že ich zmluvná vôľa pri uzavretí tejto zmluvy je slobodná, vážna, nikým a ničím neobmedzená a sú spôsobilé na právne úkony. Klient ako spotrebiteľ bol pred podpisom oboznámený s informáciami podľa § 3 ods. 1 zák. 102/2014 Z. z., najmä s právom odstúpiť do 14 dní, spôsobom reklamácie a zodpovednosti za vady.

**I.  
Úvodné ustanovenia**

1. Medzi hlavné ciele Spoločnosti patrí činnosť zaoberajúca sa dodávkou inkontinenčných pomôcok pre Klientov ako prospešnou aktivitou pri prekonávaní dôsledkov ich nepriaznivej životnej situácie, ich rodinám alebo organizáciám a centrám ktoré pomáhajú osobám v núdzi, a to ako materiálne tak aj edukačne. Poslaním Spoločnosti je prispievať svojou činnosťou k zlepšovaniu kvality života osobám, ktoré sú odkázané na pomoc druhých a nedokážu si samy zabezpečiť inkontinenčné pomôcky vzhľadom na ich životnú situáciu, sociálny status alebo ekonomické možnosti a kvality života.
2. Spoločnosť sa zameriava najmä na aktívnu pomoc Klientom a ich rodinným príslušníkom v rôznych životných situáciách spôsobených chorobou, zranením či postihnutím za účelom uľahčenia ich života a života ich rodinných príslušníkov.
3. Spoločnosť poskytuje a realizuje pomoc Klientom bezodplatne pri dodávke inkontinenčných pomôcok v zmysle definície pojmov podľa Všeobecných podmienok spolupráce (ďalej len „**VPS**“), ktoré sú obsiahnuté v Čl. VII. tejto zmluvy a pri vykonávaní všetkých s tým spojených úkonov vrátane ich doručenia Klientom a iných úkonov súvisiacich s prepojením tretích subjektov participujúcich na uskutočňovaní tejto pomoci. Zdravotnícka pomôcka viazaná na lekársky predpis je pomôcka v zmysle z .č. 362/2011 Z.z. o liekoch a zdravotníckych pomôckach a o zmene a doplnení niektorých zákonov pomôcka evidovaná v kategorizačnom zozname MZ SR a jej výdaj je viazaný na lekársky poukaz. Zdravotnícka pomôcka, ktorá nie je viazaná na lekársky predpis a ostatný lekárenský sortiment je sortiment bežne dostupný v lekárni alebo výdajni zdravotníckych potrieb.
4. S poukázaním na vyššie uvedené uzatvárajú zmluvné strany túto zmluvu, ktorou sa dohodli na spolupráci pri zastupovaní Klienta pri kúpe a/alebo výdaji Tovaru vrátane jeho zabalenia a doručenia, to všetko v rozsahu a za podmienok uvedených v tejto zmluve.

**II.  
Definícia tretích subjektov**

Plnenie predmetu tejto zmluvy bude vykonávané aj prostredníctvom spolupráce Spoločnosti s tretími subjektami s čím Zmluvné strany výslovne súhlasia. Na účely tejto zmluvy sa preto nižšie uvedené pojmy vykladajú nasledovne:  
„**Výdajňa zdravotníckych pomôcok“** – je určená na výdaj zdravotníckych pomôcok na základe lekárskeho poukazu v zmysle Zákona.

**Tretí subjekt- Dopravca** – zmluvná kuriérska služba.

**III.  
Predmet a rozsah spolupráce Klienta so Spoločnosťou**

1. Spoločnosť zastupuje Klienta v jeho mene a na jeho účet pri kúpe a/alebo výdaji Tovaru a pri vykonávaní všetkých s tým spojených úkonov vrátane zabalenia a doručenia Tovaru Klientovi a iných úkonov súvisiacich s prepojením tretích subjektov participujúcich na uskutočňovaní tejto Pomoci v zmysle ust. Čl. II tejto zmluvy.

Klient si je vedomý, že Spoločnosť vo vlastnom mene alebo prostredníctvom tretích subjektov na základe osobitného plnomocenstva v zmysle čl. IV. tejto zmluvy uzatvára v mene a na účet Klienta dvojstranné právne úkony za účelom plnenia predmetu tejto zmluvy.

1. Na účely riadneho a včasného plnenia predmetu tejto zmluvy Klient splnomocní Spoločnosť na zastúpenie pri kúpe a/alebo výdaji Tovaru, ktorá s ním v mene a na účet Klienta uzatvorí zmluvu o poskytnutí služieb, ktorej podmienky sú uvedené Čl. VII tejto zmluvy, na základe ktorej Spoločnosť za úhradu nákladov v zmysle čl. V. tejto zmluvy zabalí  a doručí Tovar Klientovi.
2. Plnenie predmetu tejto zmluvy – realizácia pomoci a jej prijatie sa bude uskutočňovať predovšetkým elektronicky Spoločnosťou adresovanom Klientovi. Podrobnosti sú uvedené vo VPS.
3. Klient touto zmluvou berie na vedomie, že Spoločnosť zasiela osobné údaje Klienta v rozsahu meno, priezvisko, adresa trvalého bydliska, adresa pre doručovanie tovaru, telefónne číslo, rodné číslo Výdajni zdravotníckych pomôcok za účelom prístupu k zoznamu jeho predpísaných zdravotníckych pomôcok na viazaný výdaj (e-recept) v aplikácii e-Health a riadneho zabezpečenia výdaja zdravotníckych pomôcok. Klient je povinný riadne a včas oznámiť Spoločnosti všetky okolnosti a informácie, ktoré môžu mať vplyv na plnenie predmetu tejto zmluvy, najmä aktuálne osobné údaje klienta, adresu pre doručenie a pod. Klient je povinný informovať o svojej hospitalizácii Spoločnosť.

**IV.  
Splnomocnenie**

1. Na účely plnenia predmetu tejto zmluvy Klient osobitne splnomocňuje Spoločnosť, aby Klienta v jeho mene a na jeho účet v celom rozsahu zastupovalo pri kúpe a/alebo výdaji a prevzatí Tovaru a na doručenie Tovaru na miesto určené Klientom, najmä na výber Výdajne ZP a tretích subjektov, na uzatvorenie všetkých právnych úkonov potrebných pre doručenie a zabalenie Tovaru Klientovi, na všetky právne úkony potrebné pre uplatnenie akýchkoľvek práv a nárokov Klienta v súvislosti s kúpou a/alebo výdajom a doručením Tovaru vrátane jeho zabalenia, ako i na všetky ďalšie úkony s tým spojené. Klient súhlasí s tým, aby si splnomocnená Spoločnosť pri poskytovaní a realizácií pomoci podľa tejto zmluvy ustanovila za seba zástupcu, a ak ich ustanoví viac, Klient súhlasí, aby každý z nich konal samostatne.
2. Plnomocenstvo udelené klientom zanikne:

a) odvolaním plnomocenstva klientom ako splnomocniteľom,

b) vypovedaním plnomocenstva Spoločnosťou ako splnomocnencom,

c) smrťou klienta ako splnomocniteľa,

d) zánikom Spoločnosti ako splnomocnenca.

1. Písomné vypovedanie alebo odvolanie plnomocenstva je potrebné doručiť druhej strane, a to aj e-mailom. Dokiaľ nie je odvolanie plnomocenstva Klientom známe Spoločnosti, majú jeho úkony vykonané v mene a na účet klienta účinky, ako keby plnomocenstvo ešte trvalo.

**V.  
Náklady na realizáciu pomoci**

1. Spoločnosť poskytuje Klientovi pomoc, spoluprácu a doručenie Tovaru podľa tejto zmluvy bezodplatne.
2. Klient je však podľa konkrétneho prípadu a v zmysle Čl. VII tejto zmluvy povinný uhradiť kúpnu cenu zdravotníckych pomôcok na viazaný výdaj nad rámec hodnoty lekárskeho poukazu a neviazaný výdaj, vo výške podľa príslušných právnych predpisov a náklady na doručenie formou dobierky. Bližšie podrobnosti sú uvedené vo [VPS](https://medicamentum.sk/vseobecne-podmienky-spoluprace/).
3. Klient sa zaväzuje uhradiť náklady podľa tohto článku zmluvy pri prevzatí doručovaného Tovaru alebo vopred, pričom bližšie podrobnosti o platbe sú uvedené v Čl. VII tejto zmluvy.

**VI.  
Ostatné dojednania**

1. Zmluvné strany sa dohodli, že táto zmluva a všetky práva a povinnosti z nej vyplývajúce sa riadia právnym poriadkom Slovenskej republiky.
2. Zmluvné strany sa dohodli, že na prejednanie sporov vyplývajúcich zo Zmluvy je vecne a miestne príslušný Mestský súd Košice.
3. Spoločnosť nezodpovedá za škodu spôsobenú konaním tretích subjektov (Výdajňa ZP, dopravca), pokiaľ škoda nevznikla priamo zavinením Spoločnosti.
4. Klient sa zaväzuje, že bez predchádzajúceho písomného súhlasu Spoločnosti neposkytne tretím osobám informácie o postupoch, know-how a interných dokumentoch Spoločnosti, ktoré sa dozvie v súvislosti s touto Zmluvou. Povinnosť trvá 3 roky po zániku Zmluvy.
5. Strana, ktorej v plnení bráni udalosť vyššej moci (vojna, pandémia, zásah orgánov…), neporušuje Zmluvu, ak o udalosti písomne informuje druhú stranu do 5 dní a vynaloží komerčne primerané úsilie na odstránenie následkov.

**VII.**

**Všeobecné podmienky spolupráce**

Všeobecné podmienky spolupráce (ďalej len „VPS“) obsiahnuté v tomto článku zmluvy upravujú vzájomné práva a povinnosti Spoločnosti a Klienta ako zmluvných strán, ktorí medzi sebou uzatvorili túto Zmluvu o spolupráci.

1. Definícia pojmov
   1. „Zmluva o spolupráci“ je dvojstranný právny úkon zmluvných strán uzatvorený medzi Spoločnosťou ako poskytovateľom Pomoci a Klientom ako prijímateľom Pomoci, predmetom ktorého je ich spolupráca pri zastupovaní Klienta pri Kúpe a/alebo Výdaji a doručovaní ZP viazaných aj neviazaných na lekársky poukaz a Ostatného lekárenského sortimentu
   2. „Spoločnosť“ – právnická osoba a zmluvná strana Zmluvy o spolupráci, ktorá bezodplatne realizuje dovoz inkontinenčných pomôcok a poskytuje aktívnu pomoc Klientom a ich rodinným príslušníkom v rôznych životných situáciách za účelom uľahčenia života Klientov a ich rodinných príslušníkov a zvýšenia kvality ich života
   3. „Klient“ – fyzická osoba a zmluvná strana Zmluvy o spolupráci, ktorá prijala poskytnutie Pomoci spočívajúcej v zastúpení Klienta pri Kúpe a/alebo Výdaji ZP viazaných aj neviazaných na lekársky poukaz a Ostatného lekárenského sortimentu a pri vykonávaní všetkých s tým spojených úkonov vrátane doručenia ZP viazaného aj neviazaného na lekársky predpis a Ostatného lekárenského sortimentu Klientovi a iných úkonov súvisiacich s prepojením tretích subjektov participujúcich na uskutočňovaní tejto Pomoci, na čo udelil Klient Spoločnosti osobitné plnomocenstvo v zmysle Zmluvy o spolupráci
   4. „Pomoc“ – činnosť vykonávaná v mene a na účet Klienta na základe písomného plnomocenstva udeleného Spoločnosti, ktorá spočíva najmä v zastúpení Klienta pri Kúpe a/alebo Výdaji ZP viazaných aj neviazaných na lekársky poukaz a/alebo Ostatného lekárenského sortimentu a pri vykonávaní všetkých s tým spojených úkonov vrátane zabalenia a doručenia Tovaru Klientovi a iných úkonov súvisiacich s prepojením tretích subjektov participujúcich na uskutočňovaní tejto Pomoci
   5. „Záväzná požiadavka o pomoc“ – záväzné vyjadrenie súhlasu Klienta s realizovaním Pomoci podľa tohto článku zmluvy s uvedením rozsahu a predmetu poskytnutia alebo realizovania Pomoci, ktorý je záväzný pre Kúpu a/alebo Výdaj Tovaru Klientovi
   6. „Spoločnosť“ – subjekt splnomocnený na zastúpenie Klienta pri Kúpe a/alebo Výdaji Tovaru, ktorý zároveň na základe zmluvného vzťahu zabezpečí zabalenie a doručenie Tovaru vo vlastníctve Klienta na miesto určené Klientom
   7. „Zdravotnícke pomôcky“ – zdravotnícke pomôcky a dietetické potraviny v zmysle ich vymedzenia uvedeného v zákone č. 362/2011 Z. z. o liekoch a zdravotníckych pomôckach a o zmene a doplnení niektorých zákonov
   8. „Zdravotnícke pomôcky na neviazaný výdaj“ – zdravotnícke pomôcky, ktorých výdaj nie je viazaný na lekársky poukaz
   9. „Zdravotnícke pomôcky na viazaný výdaj“ – zdravotnícke pomôcky ktorých výdaj je viazaný na lekársky poukaz
   10. „Ostatný lekárenský sortiment“ – lekárenský sortiment odlišný od Liekov, bežne dostupný u poskytovateľov lekárenskej starostlivosti ako napr. kozmetické výrobky, dezinfekcie a pod.
   11. „Tovar“ – spoločný pojem pre Zdravotnícke pomôcky a/alebo Ostatný lekárenský sortiment
   12. „Kúpa“ – kúpa Ostatného lekárenského sortimentu, resp. Tovaru, uskutočňovaná Klientom ako kupujúcim od Výdajne zdravotníckych pomôcok ako predávajúcim
   13. „Kúpna zmluva“ – zmluva medzi Výdajňou zdravotníckych pomôcok a Klientom, ktorú v mene a na účet Klienta uzatvára Spoločnosť
   14. „Zmluva o poskytnutí služieb“ – zmluva medzi Spoločnosťou a Klientom
   15. „Výdaj“ – výdaj inkontinenčných pomôcok na viazaný výdaj alebo na neviazaný výdaj, resp. Tovaru, uskutočňovaný Výdajňou zdravotníckych pomôcok ako vydávajúcim
   16. „Doména“ – internetová doména, na ktorej sa nachádza webové sídlo Spoločnosti
   17. „Registračný systém“ – je systém umiestnený na Doméne, ktorý slúži najmä na spoluprácu a komunikáciu Spoločnosti s Klientmi a prepojenie so spolupracujúcimi tretími subjektami, na zverejňovanie informácií pre Klientov, na uchovávanie údajov o Klientoch, na vytvorenie Záväznej požiadavky o pomoc, a na ostatné úkony s tým súvisiace.
   18. „Miesto doručenia“ – miesto v Slovenskej republike určené Klientom pre doručenie Tovaru
   19. „Dispenzačné minimum“ – informačná a poradenská informácia o vydávaných Zdravotníckych pomôckach viazaných aj neviazaných na lekársky poukaz a Ostatnom lekárenskom sortimente, ich účinkoch, podaní a pod. uskutočnená Lekárňou/Výdajňou ZP v zmysle zákona č. 362/2011 Z. z. o liekoch a zdravotníckych pomôckach a o zmene a doplnení niektorých zákonov
   20. „Zákon“ – zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov
2. Vzťah Klienta a Spoločnosti
   1. Klient vystupuje vo vzťahu k Spoločnosti ako prijímateľ Pomoci a splnomocniteľ.
   2. Spoločnosť vystupuje vo vzťahu ku Klientovi ako realizátor Pomoci a splnomocnenec. Spoločnosť pri poskytovaní a realizovaní Pomoci Klientovi koná v mene a na účet Klienta na podklade plnomocenstva udeleného Klientom v zmysle Zmluvy o spolupráci.
   3. Spoločnosť vlastnou činnosťou zabezpečuje poskytnutie a realizáciu Pomoci Klientovi a prepája Klientov s tretími subjektami pri poskytovaní a realizácií Pomoci v zmysle tejto zmluvy.
   4. Vzťah medzi Klientom a Spoločnosťou založený Zmluvou o spolupráci je dobrovoľný. Klient je vždy oprávnený spoluprácu so Spoločnosťou ukončiť a odmietnuť Pomoc ponúkanú mu zo strany Spoločnosti.
   5. Vzhľadom na skutočnosť, že Klient udelil Spoločnosti plnomocenstvo a toto koná a uzatvára právne úkony v mene a na účet Klienta sa pre vylúčenie pochybností dodáva, že vzťah medzi Klientom a Spoločnosťou je spotrebiteľským zmluvným vzťahom. Spoločnosť pri poskytovaní Pomoci Klientovi koná v rámci svojej obchodnej alebo inej podnikateľskej činnosti a vystupuje vo vzťahu ku Klientovi ako dodávateľ, distribútor, predajca Tovaru a ako subjekt vykonávajúci obchodnú alebo inú podnikateľskú činnosť.
   6. Vzťah Klienta a Spoločnosti sa riadi ustanoveniami tejto zmluvy.
3. Registrácia do Registračného systému
   1. Registračný systém prevádzkovaný na Doméne slúži na administratívne zabezpečenie realizácie Pomoci Spoločnosti.
   2. Registráciou do Registračného systému bude Klientovi vytvorený a pridelený jeho osobný užívateľský profil/účet, ktorý môže využívať na vytvorenie Záväznej požiadavky o pomoc a oznámenie s tým súvisiacich požiadaviek Spoločnosti v rámci realizácie Pomoci Spoločnosťou Klientovi.
   3. Klient sa do Registračného systému prihlasuje pomocou prihlasovacieho mena a hesla, ktoré si zvolí v rámci procesu registrácie. Prístup k osobnom užívateľskému účtu Klienta bude zabezpečený výlučne pre Klienta, iné osoby nebudú mať prístup k užívateľskému účtu Klienta ani k údajom v ňom uložených s výnimkou Spoločnosti, resp. ním splnomocnenej Správcovskej spoločnosti alebo iného tretieho subjektu, ktorých na tento účel Klient splnomocnil v Zmluve o spolupráci.
   4. Podrobné informácie o spracovaní osobných údajov Klientov za účelom registrácie do Registračného systému v súlade s čl. 13 a 14 Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) má Klient k dispozícií na stránke Účely spracúvania osobných údajov.
   5. Do Registračného systému sa môžu registrovať Klienti – nasledovné osoby:
      1. fyzické osoby staršie ako 18 rokov,
      2. zákonní zástupcovia fyzických osôb mladších ako 18 rokov na účely poskytnutia Pomoci Klientom mladším ako 18 rokov
   6. Pri registrácii do Registračného systému sú Klienti povinní uviesť nasledovné údaje, pokiaľ pri konkrétnom údaji nie je uvedené inak:
      1. meno a priezvisko,
      2. adresu trvalého bydliska,
      3. adresu pre doručovanie Tovaru, ak je odlišná od adresy trvalého bydliska,
      4. rodné číslo,
      5. telefónny kontakt,
      6. e-mailový kontakt, (nepovinné).
   7. Tieto údaje budú uchovávané v osobnom užívateľskom profile/účte Klienta v Registračnom systéme.
   8. Klient je povinný pri registrácii do Registračného systému uviesť jeho správne a aktuálne osobné údaje a informácie. Klient registráciou do Registračného systému prehlasuje a potvrdzuje správnosť a aktuálnosť ním poskytnutých údajov a informácií. Za správnosť a aktuálnosť poskytnutých údajov a informácií ako i za oznámenie nesprávnych alebo neaktuálnych osobných alebo iných údajov zodpovedá osoba, ktorá tieto údaje a informácie do Registračného systému uviedla, a to v zmysle príslušných právnych predpisov.
   9. Spoločnosť nezodpovedá za správnosť a aktuálnosť osobných ani iných údajov a informácií oznámených Klientom a obsiahnutých v osobnom užívateľskom účte Klienta. Spoločnosť nie je povinná správnosť a aktuálnosť údajov obsiahnutých v osobnom užívateľskom účte Klienta preverovať.
   10. Registráciu do Registračného systému nie je možné vykonať za inú osobu, bod 3.5 tohto článku zmluvy nie je týmto ustanovením dotknutý. Každý Klient je pri registrácii povinný uvádzať svoje vlastné osobné údaje podľa ods. 3.6. tohto článku, resp. zákonní zástupcovia maloletých osobné údaje maloletých. Spoločnosť nezodpovedá za akékoľvek zneužitie osobných údajov vykonané na účely požiadania o poskytnutie Pomoci za inú osobu ani za žiadne škody s tým spojené. Akékoľvek práva a nároky zo zneužitia osobných údajov osoby vykonáva v celom rozsahu táto osoba, a to ako v občianskoprávnej, tak i v trestnoprávnej rovine.
   11. Akúkoľvek zmenu údajov uvedených v tomto článku VPS je Klient povinný bezodkladne oznámiť Spoločnosti, a to aktualizáciou osobných údajov jeho osobného užívateľského profilu v Registračnom systéme, ktorú vykoná sám Klient, alebo za týmto účelom môže Klient kontaktovať Spoločnosť e-mailom alebo telefonicky.
   12. Klient je oprávnený telefonicky, e-mailom alebo vyplneným na to určeného formuláru v Registračnom systéme požiadať Spoločnosť o zrušenie registrácie v Registračnom systéme, a to aj bez uvedenia dôvodu. Spoločnosť zruší registráciu Klienta v Registračnom systéme v lehote 5 (piatich) pracovných dní odo dňa prijatia žiadosti Klienta o jej zrušenie alebo odo dňa doručenia písomného odstúpenia od Zmluvy o spolupráci Klientom. Pre vylúčenie pochybností sa dodáva, že zrušením registrácie Klienta v Registračnom systéme Zmluva o spolupráci automaticky nezaniká. Na zánik Zmluvy o spolupráci sa zo strany Klienta vyžaduje doručenie písomného odstúpenia od Zmluvy o spolupráci so Spoločnosťou. Písomné odstúpenie od Zmluvy o spolupráci možno doručiť aj e-mailom na e-mailovú adresu Spoločnosti špecifikovanú v úvode týchto VPS.
   13. Zrušením registrácie Klienta v Registračnom systéme nie sú dotknuté práva a povinnosti Spoločnosti a Klienta vyplývajúce zo Záväzných požiadaviek o Pomoc v zmysle tejto zmluvy, ktoré boli vytvorené pred zrušením registrácie Klienta v Registračnom systéme.
   14. Pri porušení akejkoľvek povinnosti Klienta vyplývajúcej z tohto článku zmluvy je Spoločnosť oprávnená odmietnuť poskytnutie Pomoci Klientovi, poskytovanie už začatej Pomoci ukončiť ako i v celom rozsahu ukončiť akúkoľvek spoluprácu s Klientom a súčasne zrušiť registráciu Klienta v Registračnom systéme. Klient bude o týchto skutočnostiach zo strany Spoločnosti telefonicky alebo e-mailom informovaný. Oznámením vykonaným podľa predchádzajúcej vety zaniká Zmluva o spolupráci v celom rozsahu.
   15. Spoločnosť je súčasne oprávnené zrušiť Registráciu Klienta aj v prípade, pre ktorý môže Spoločnosť odstúpiť od Zmluvy o spolupráci v zmysle jej ustanovení alebo ustanovení tohto článku zmluvy ako aj v prípade samotného zániku Zmluvy o spolupráci.
4. Vzťah Klienta a Výdajne ZP
   1. Klient na uzatvorenie a plnenie právnych úkonov s Výdajňou ZP (Predaj/Kúpa a Výdaj Tovaru) splnomocnil Spoločnosť, ktorá je oprávnená na tieto úkony splnomocniť tretie subjekty v zmysle osobitného plnomocenstva udeleného v Zmluve o spolupráci. Spoločnosť na základe uvedeného uskutočňuje prvý kontakt s Výdajňou ZP, za účelom poskytnutia nevyhnutných informácií o Klientovi a požadovanej Pomoci.
   2. Výdajňa zdravotníckych potrieb vystupuje vo vzťahu ku Klientovi ako poskytovateľ lekárenskej starostlivosti na základe povolenia na poskytovanie lekárenskej starostlivosti v zmysle Zákona. Výdajňa ZP v rámci svojej podnikateľskej činnosti vo vlastnom mene a na vlastný účet zabezpečuje v mieste výkonu svojej činnosti predaj a/alebo Výdaj Tovaru prostredníctvom Spoločnosti Klientovi, v mene a na účet ktorého koná Spoločnosť ako splnomocnený subjekt v zmysle tejto zmluvy.
   3. Klient uplatňuje všetky práva a nároky z poskytovania lekárenskej starostlivosti Výdajňou vrátane práv a nárokov z vád Tovaru u Výdajne ZP priamo prostredníctvom Spoločnosti a to v zmysle VPS. Práva a nároky z vád zdravotníckych pomôcok na viazaný aj neviazaný výdaj klient uplatňuje u Výdajne ZP v zmysle zákona 362/2011 Z. z. o liekoch a zdravotníckych pomôckach a o zmene a doplnení niektorých zákonov prostredníctvom Spoločnosti .
   4. Registráciou v Registračnom systéme Klient berie na vedomie, že Spoločnosť môže Klienta kontaktovať za účelom poskytnutia Pomoci nasledujúcim spôsobom, ak sa nedohodnú na inom spôsobe kontaktovania:
      1. Vlastným dopytom Klienta
      2. Telefonicky/SMS správou
      3. Elektronicky (e-mailom)
   5. Spoločnosť kontaktuje Klienta za účelom informovania Klienta o možnostiach poskytnutia Pomoci Klientovi. Kontaktovanie bude uskutočňované aj v nadväznosti na zoznam predpísaných zdravotných pomôcok Klientovi (e-recept) v systéme eHealth – elektronické služby zdravotníctva. Na tento účel bude Spoločnosť postupovať osobné údaje Klienta v rozsahu meno, priezvisko, adresa pre doručovanie tovaru, telefónne číslo, rodné číslo Výdajni ZP na účely prístupu Výdajne ZP k zoznamu jemu predpísaných zdravotníckych pomôcok na viazaný výdaj (e-recept) v aplikácii eHealth a overenia dostupnosti tohto Tovaru.
   6. Podrobné informácie o spracovaní osobných údajov dotknutých osôb v súlade s čl. 13 a 14 Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) má Klient k dispozícií pri uzatvorení Zmluvy o spolupráci a oboznámení sa s touto zmluvou, priamo u oprávnených osôb na adrese sídla Spoločnosti a na webovom sídle Spoločnosti na www.emashop.sk.
   7. Kúpna zmluva je zmluva medzi Výdajňou ZP a Klientom, ktorú v mene a na účet Klienta uzatvára Spoločnosť, na základe ktorej je Výdajňa ZP povinná odovzdať Tovar, okrem Tovaru podľa ods. 4.9. tohto článku, Klientovi alebo jeho zástupcovi a Klient je povinný Tovar, okrem Tovaru podľa ods. 4.9 tohto článku, prevziať osobne alebo prostredníctvom Spoločnosti a zaplatiť zaň Výdajni ZP Kúpnu cenu. Kúpna zmluva sa považuje za uzatvorenú pri osobnom prevzatí Tovaru podľa predchádzajúcej vety Klientom alebo Spoločnosťou splnomocnenou na základe Záväznej požiadavky o pomoc v osobnom užívateľskom profile Klienta v zmysle tejto zmluvy.
   8. Výdaj Tovaru je ukončený prevzatím Tovaru na viazaný výdaj a/alebo na neviazaný výdaj Klientom, v mene a na účet ktorého koná Spoločnosť a zaplatením kúpnej ceny Tovaru na neviazaný výdaj a ostatného lekárenského sortimentu. Výdaj podľa predchádzajúcej vety Výdajňa ZP uskutoční podľa príslušných ustanovení Zákona a vyhlášky Ministerstva zdravotníctva Slovenskej republiky č. 129/2012 Z. z. o požiadavkách na správnu lekárenskú prax. Ukončením výdaja sa Klient stáva vlastníkom Tovaru.
   9. Na vzťah Klienta a Výdajne ZP, v prípade, ak dochádza ku kúpe Tovaru Klientom od Výdajne ZP na základe samostatnej kúpnej zmluvy, sa aplikujú ustanovenia príslušných právnych predpisov, najmä zákon č. 40/1964 Zb. Občiansky zákonník, Zákon, zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia, vyhláška Ministerstva zdravotníctva Slovenskej republiky č. 129/2012 Z. z. o požiadavkách na správnu lekárenskú prax a pod. Vzťah Klienta a Výdajne ZP a podmienky, za ktorých sa uskutočňuje kúpa Tovaru v zmysle vyššie uvedeného sa riadia Všeobecnými obchodnými podmienkami Výdajne ZP.
5. Realizácia Pomoci Spoločnosti a jej prijatie Klientom
   1. Pomoc Klientovi Spoločnosťou bude realizovaná predovšetkým:
      1. vlastným dopytom Klienta
      2. telefonickým dopytom Spoločnosti
      3. elektronickým dopytom Spoločnosti,
   2. Podrobné informácie o spracovaní osobných údajov Klientov za účelom poskytnutia pomoci podľa tejto zmluvy v súlade s čl. 13 a 14 Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) má Klient k dispozícií pri uzatvorení Zmluvy o spolupráci a oboznámení sa s týmito a na webovom sídle spoločnosti na www.emashop.eu.
   3. Vlastný dopyt Klienta
      1. Klient môže požiadať o realizáciu Pomoci aj prostredníctvom formulára uverejneného na webovej stránke www.emashop.eu, telefonicky na tel. č.: 0911 969 353 alebo e-mailom na emashop@emgcare.eu .
      2. V prípade využitia formulára zverejneného na webovej stránke Spoločnosti Klient prijíma Pomoc, o ktorú Spoločnosť požiadal. Odoslaním formuláru s potvrdením vyhotovenia Záväznej požiadavky o pomoc bude automatizovaným spôsobom v osobnom užívateľskom profile Klienta vytvorená Záväzná požiadavka o Pomoc podľa týchto VPS.
   4. Telefonický dopyt Spoločnosti.
      1. Telefonický dopyt Spoločnosti bude uskutočňovaný na telefónne číslo uvedené Klientom v Zmluve o spolupráci alebo následne doplnené Klientom pri registrácii do Registračného systému. V prípade, ak mala komunikácia so Spoločnosťou slúžiť k plneniu už uzatvorenej zmluvy, resp. k informáciám o už uzatvorenej zmluve, a ak sa takéto údaje nachádzajú v písomnej podobe, sú ďalej uchovávané spolu so zmluvnou dokumentáciou.
      2. Účelom spracúvania týchto osobných údajov je spracovanie a vyhodnotenie Záväznej požiadavky o pomoc, odoslanej prostredníctvom Registračného systému, prostredníctvom e-mailu alebo oznámenej počas telefonického hovoru, pričom obsahom tejto požiadavky môže byť predzmluvná komunikácia za účelom poskytnutia poradenstva zo strany Spoločnosti a informovania dotknutej osoby o čase a spôsobe dodania tovaru, taktiež odborné poradenstvo pri vytváraní Záväznej požiadavky o pomoc a pri odporúčaní Ostatného zdravotníckeho sortimentu. Obsahom hovoru môžu byť aj iné informácie, o ktoré Klient žiada ako aj vyjadrenie súhlasu s vytvorením Záväznej požiadavky o pomoc v osobnom užívateľskom profile Klienta v Registračnom systéme.
      3. V súvislosti s overením totožnosti volajúceho, bude od Klienta Spoločnosť požadovať identifikačné údaje na overenie totožnosti volajúceho, aby nedošlo k zneužitiu identity Klienta a zneužitiu osobných údajov.
   5. Elektronický dopyt Spoločnosti
      1. Elektronický dopyt Spoločnosti bude uskutočňovaný na e-mailovú adresu uvedenú Klientom v Zmluve o spolupráci alebo následne doplnenú Klientom pri registrácií do Registračného systému. Spoločnosť je oprávnená v budúcnosti uskutočňovať elektronický dopyt aj automaticky prostredníctvom Registračného systému alebo na účely poskytnutia Pomoci vytvorenej aplikácie, o čom bude Klient informovaný.
6. Záväzná požiadavka o pomoc
   1. Klient prijíma Pomoc ponúkanú mu zo strany Spoločnosti vyjadrením svojho súhlasu s realizáciou Pomoci Spoločnosti podľa ods. 5 tohto článku. Súhlas s realizáciou Pomoci Spoločnosti môže Klient udeliť telefonicky alebo elektronicky, alebo potvrdením formulára zverejneného na webovej stránke spoločnosti.
   2. Klient v rámci udelenia súhlasu s realizáciou Pomoci Spoločnosti podľa tohto článku je súčasne povinný špecifikovať Tovar (identifikácia, druh, množstvo a iné špecifikácie Tovaru).
   3. Záväzná požiadavka o pomoc v každom jednotlivom prípade vznikne v Registračnom systéme v osobnom užívateľskom profile Klienta po vyjadrení súhlasu Klienta s realizáciou pomoci podľa bodu 5. tohto článku a špecifikovaní Tovaru.
   4. Bez ohľadu na spôsob realizácie Pomoci bude v Registračnom systéme po vyjadrení súhlasu s realizáciou Pomoci a špecifikáciou Tovaru v zmysle tohto článku vytvorená Záväzná požiadavka o pomoc Klientom alebo Spoločnosťou so súhlasom Klienta.
   5. V rámci každej realizácie Pomoci bude Klient zo strany Spoločnosti osobitne informovaný o všetkých nákladoch v zmysle tejto zmluvy, ktoré súvisia s realizáciou a poskytnutím Pomoci.
   6. Klient vytvorením Záväznej požiadavky o pomoc súhlasí s realizáciou Pomoci Spoločnosťou, so spôsobom jej realizácie podľa tejto zmluvy a výškou nákladov s tým spojených, a to v súvislosti s každým jednotlivým prijatím Pomoci.
   7. Klient je oprávnený zrušiť Záväznú požiadavku o Pomoc najneskôr do momentu uskutočnenia predaja a/alebo Výdaja Tovaru Výdajňou ZP a to aj bez uvedenia dôvodu.
7. Vzťah Klienta a Spoločnosti
   1. Spoločnosť na základe osobitne udeleného plnomocenstva v rámci Zmluvy o spolupráci je splnomocnená na zastúpenie Klienta, v jeho mene a na jeho účet pri Kúpe a/alebo Výdaji Tovaru. Spoločnosť môže splnomocniť aj iný tretí subjekt za týmto účelom. Spoločnosť vo vzťahu ku Klientovi vystupuje ako zástupca, resp. zástupca, ktorému Klient udelil plnomocenstvo na poskytnutie Pomoci.
   2. Po vytvorení Záväznej požiadavky o pomoc v zmysle ods. 6 tohto článku zmluvy Spoločnosť v mene a na účet Klienta uzatvorí Zmluvu o poskytnutí služieb, na základe ktorej Spoločnosť za úhradu nákladov v zmysle Zmluvy o spolupráci zabalí a doručí Tovar Klientovi.
   3. Práva a povinnosti Klienta a Spoločnosti vyplývajúce zo Zmluvy o poskytnutí služieb sa spravujú všeobecnými obchodnými podmienkami Spoločnosti.
   4. Klient berie na vedomie, že aj keď je Pomoc poskytovaná Spoločnosťou bezodplatná, v súvislosti s poskytovaním Pomoci vznikajú náklady, ak nie je dohodnuté inak, ktoré v celom rozsahu znáša Klient, a to:
      1. kúpna cena inkontinenčných pomôcok na neviazaný výdaj a Ostatného lekárenského sortimentu,
      2. úhrada za inkontinenčné pomôcky na viazaný výdaj nad rámec lekárskeho poukazu na základe verejného zdravotného poistenia vo výške podľa príslušných právnych predpisov,
      3. náhrada nákladov na zabalenie a doručenie Tovaru Klientovi v závislosti od množstva a druhu za každé ďalšie doručenie Tovaru, resp. výmenu Tovaru.
   5. Klient sa zaväzuje uhradiť náklady podľa tejto zmluvy pri prevzatí doručovaného Tovaru alebo vopred, ak sa tak dohodnú, pričom o presnej výške nákladov bude vždy Klient vopred oboznámený a to pred vytvorením Záväznej požiadavky o pomoc v každom konkrétnom prípade vytvorenia Záväznej požiadavky o pomoc. Bližšie podrobnosti o spôsobe úhrady sú uvedené vo všeobecných obchodných podmienkach Spoločnosti.
   6. Vzťah Klienta a Spoločnosti konajúcej v mene a na účet Klienta sa riadi touto zmluvou a Zmluvou o poskytovaní služieb. Vzhľadom na to sa pre vylúčenie pochybností dodáva, že vyššie popísaný vzťah medzi Klientom a Spoločnosťou je spotrebiteľským zmluvným vzťahom.
8. Dobrovoľnosť
   1. Uzatvorenie a vznik vzťahov tohto článku zmluvy je v celom rozsahu dobrovoľný a ponechaní na uvážení Klienta.
   2. Klient je vždy oprávnený spoluprácu so Spoločnosťou ukončiť a odmietnuť Pomoc ponúkanú mu zo strany Spoločnosti. Klient je oprávnený písomne cez e-mail, ktorý uviedol pri registrácii (alebo aj ústne cez telefonický hovor z čísla, ktoré uviedol pri registrácii), odstúpiť od Zmluvy o spolupráci aj bez udania dôvodu. Odstúpenie od Zmluvy o spolupráci musí byť písomné, alebo ústne cez telefonický hovor, a smerované k Spoločnosti, inak je neplatné.
   3. Klient berie na vedomie, že v prípade jeho nesúhlasu s uzatvorením a vznikom vzťahov podľa tohto článku zmluvy (vzťah Klienta s Výdajňou ZP a vzťah Klienta so Spoločnosťou) mu nebude môcť byť Pomoc zo strany Spoločnosti v celom rozsahu poskytovaná. Spoločnosť poskytuje Pomoc práve prostredníctvom tretích subjektov, s ktorými uzatvorilo samostatné zmluvné vzťahy na účely riadneho a včasného poskytnutia Pomoci Klientovi. Klient je povinný svoj nesúhlas s uzatvorením a vznikom vzťahov tohto článku zmluvy (vzťah Klienta s Výdajňou a vzťah Klienta so Spoločnosťou) realizovať prostredníctvom písomného odstúpenia od Zmluvy o spolupráci.
9. Aplikácia noriem
   1. Spoločnosť a tretie subjekty zaobchádzajú s Tovarom v zmysle Zákona a iných právnych predpisov upravujúcich zaobchádzanie so zdravotníckymi pomôckami a Ostatným lekárenským sortimentom.
   2. Vzťahy, ktoré táto zmluva a VPS uvedené v tejto zmluve Spoločnosti výslovne neupravujú sa riadia príslušnými ustanoveniami platných právnych predpisov Slovenskej republiky.
10. Zásady, predmet a rozsah spolupráce
    1. Pomoc je Klientovi poskytovaná podľa nasledovných zásad:
    2. dobrovoľnosť – prijatie ponúkanej Pomoci je vždy dobrovoľné, Klient nie je povinný ani nútený ponúkanú Pomoc prijať, Klient je vždy oprávnený ukončiť spoluprácu so Spoločnosťou
    3. nezištnosť – Pomoc poskytovaná zo strany Spoločnosti je bezodplatná, Klient uhrádza iba náklady v zmysle Zmluvy o spolupráci
    4. ochrana zdravia a bezpečnosť – Pomoc je Klientovi poskytovaná najmä na účely zlepšenia jeho kvality života
    5. ochrana informácií – vzhľadom na citlivosť informácií poskytovaných zo strany Klienta sa zabezpečuje plná ochrana a utajenie informácií Klienta o jeho osobných údajov a prípadne i o zdravotnom stave Klienta
    6. Predmetom spolupráce Klienta a Spoločnosti je predovšetkým poskytovanie Pomoci Klientovi. Predpokladom pre poskytnutie Pomoci je uzatvorenie Zmluvy o spolupráci a udelenie plnomocenstva Spoločnosti, ako je obsahom Zmluvy o spolupráci. Rozsah spolupráce medzi Klientom a Spoločnosťou je vymedzený požiadavkami Klienta. Výber, ktorý konkrétny Tovar bude Klientovi doručený závisí výlučne od rozhodnutia Klienta. Klientovi nebude doručovaný žiadny Tovar bez jeho predchádzajúceho súhlasu.

**VIII.  
Záverečné ustanovenia**

1. Táto zmluva vzniká a nadobúda účinnosť dňom jej podpisu obomi zmluvnými stranami, uzatvára na dobu neurčitú a každá zo zmluvných strán je oprávnená od nej odstúpiť aj bez uvedenia dôvodu.
2. Zmluvné strany sa dohodli, že táto zmluva nahrádza akékoľvek predchádzajúce dohody a zmluvy uzavreté medzi zmluvnými stranami, ktorých predmet je zhodný s predmetom tejto zmluvy uzatvorené v akejkoľvek forme. Toto ustanovenie sa nevzťahuje na nevysporiadané záväzky medzi zmluvnými stranami z týchto dohôd alebo zmlúv.
3. Vzťahy zmluvných strán založené touto zmluvou, ktoré táto zmluva výslovne neupravuje, sa riadia platnými právnymi predpismi Slovenskej republiky. Táto zmluva sa uzatvára podľa Občianskeho zákonníka.
4. VPS sú neoddeliteľnou súčasťou tejto zmluvy a sú pre zmluvné strany právne záväzné. V prípade akýchkoľvek pochybností či odlišností majú ustanovenia tejto zmluvy prednosť. Spoločnosť si vyhradzuje právo na zmenu VPS. Klient je povinný oboznámiť sa s VPS pred uzatvorením tejto zmluvy.
5. Podrobné informácie o spracovaní osobných údajov Klientov v súlade s čl. 13 a 14 Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) má Klient k dispozícií pri potvrdzovaní tejto zmluvy o spolupráci a na webovom sídle Spoločnosti www.emashop.eu.
6. Zmluvné strany vyhlasujú, že si túto zmluvu riadne prečítali, jej obsahu porozumeli a potvrdzujú, že táto zmluva je zrozumiteľná a určitá, vyjadruje ich skutočnú, slobodnú a vážnu vôľu, a nie je uzatvorená v tiesni za nápadne nevýhodných podmienok, čo potvrdzujú vlastnoručným podpisom.
7. Klient prehlasuje, že sa so znením tejto zmluvy, vrátane VPS uvedených v Čl. VII tejto zmluvy riadne oboznámil, s ich znením súhlasí a nemá k nim žiadne výhrady. Zároveň Klient prehlasuje, že mu bola sprístupnená informácia o spracúvaní osobných údajov v súlade s čl. 13 a 14 Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov).

V \_\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_\_\_\_\_

…………………………………………. ......................................   
 Ing. Juraj Oravec Klient

EMG Care s.r.o.